## UNIUNEA NAŢIONALĂ A BAROURILOR DIN ROMÂNIA

***Comisia Permanentă***

**Decizia nr. 404**

**08 septembrie 2022**

*În îndeplinirea atribuțiilor prevăzute la art. 67 alin. (1) lit. a) şi (3) din Legea nr. 51/1995 pentru organizarea şi exercitarea profesiei de avocat, republicată, cu modificările și completările ulterioare (în continuare Lege),*

*Ținând cont de prevederile art. 26 alin. (1) lit. e) și art. 39 alin. (3) lit. i) din Legea nr. 129/2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative, cu modificările și completările ulterioare*

*În urma finalizării negocierilor privind Acordul de cooperare între Uniunea Națională a Barourilor din România (UNBR) și Oficiul Național de Prevenire și Combatere a Spălării Banilor (ONPCSB),*

*Văzând raportul Grupului de lucru al Consiliului UNBR privind prevenirea și combaterea spălării banilor și apărarea secretului profesional/confidențialității (GL7) privind acceptarea de către ONPCSB a majorității propunerilor și observațiilor UNBR,*

***Comisia Permanentă a UNBR****, în ședința din 08.09.2022,*

**D E C I D E :**

 Art. 1. **– (1)** Se aprobă Acordul de cooperare între Uniunea Națională a Barourilor din România (UNBR) și Oficiul Național de Prevenire și Combatere a Spălării Banilor (ONPCSB).

**(2)** Președintele UNBR este mandatat să semneze Acordul în numele UNBR.

**Art. 2.** **–** Prezenta decizie va comunicată membrilor Consiliului UNBR și barourilor și împreună cu Acordul de cooperare semnat, va fi afișată pe website-ul UNBR.

**C O M I S I A P E R M A N E N T Ă**